Nota de premsa – 08/09/17

**L’equip espanyol deixa el llistó ben alt en la final de la Copa del Món de Canoe Eslàlom del Parc Olímpic de la Seu d’Urgell**

**Les classificatòries per a les semifinals de la Copa del Món s'han disputat avui, divendres 8 de setembre, amb un paper molt positiu dels palistes espanyols de la RFEP: 10 dels 13 palistes de la selecció han passat a les semifinals de dissabte i diumenge, en un circuit molt especial, ja que ha reproduït el mateix circuit dels Jocs Olímpics del 92, amb motiu dels 25 anys de l’efemèride.**

**Aquest any, la Copa del Món acull un total de 272 participacions de 37 països d’arreu del món, entre els quals destaquen els esportistes espanyols Núria Vilarrubla (C1), primera en la classificatòria d’avui, l’olímpica Maialen Chourraut (K1), sisena, i Ander Elosegi (C1), que ha quedat 15è.**

Divendres 8 de setembre s’han celebrat les classificatòries per a les semifinals de la Copa del Món de Canoe Eslàlom a la Seu d’Urgell, escenari que enguany acull la final del circuit. En total hi han participat 13 palistes espanyols, dels quals 10 s’han classificat, en un circuit amb molta personalitat, ja que ha comptat amb el mateix recorregut dels Jocs Olímpics del 92 per commemorar el seu 25è aniversari.

La cita esportiva continuarà aquest cap de setmana: dissabte es disputaran les semifinals i finals de les modalitats de C2H, C1D, K1H i l’Extreme Eslàlom (K1D i K1H) i diumenge serà el torn de les disciplines de K1D i C1H.

**Maialen Chourraut i Marta Martínez (K1D), classificades**

En caiac femení (K1D) s'han classificat dues de les tres palistes de l'equip espanyol. En la primera mànega, Maialen Chourraut, del club Atlético San Sebastián (ATSS), ha aconseguit la sisena plaça (105,01 segons) i Marta Martínez (109,54), del Cadí CK, també ha passat amb la 19a posició. Els 20 millors temps han anat directes a la final i la resta ha hagut de lluitar per la classificació en una segona volta, on les 10 primeres han passat el tall.

Irati Goikoetxea, de l‘ATSS, s’ha quedat a les portes de la semifinal en acabar 11a en la segona mànega (111,87).

**Primer lloc per a Núria Vilarrubla (C1D)**

En canoa individual femenina s'han classificat totes les palistes de l'equip espanyol. Núria Vilarrubla (114,07), del Cadí CK, ha aconseguit el primer millor temps; Klara Olazabal (116,35), del club Santiagotarrak, s'ha col·locat en cinquena posició, i Annebel Van der Knijff (118,62), del Cadí CK, en novè lloc. Demà dissabte es veuran les cares amb rivals del nivell de la austríaca Viktoria Wolffhardt i la britànica Mallory Franklin, que s’han classificat segona i tercera, respectivament.

**Elosegi (C1H) passa a semifinals**

La jornada de competició ha finalitzat amb la prova de C1 homes. Ha estat el torn dels palistes de l’equip espanyol Ander Elosegi, Miquel Travé i Daniel Marzo.

Elosegi (101,50 segons), del club Santiagotarrak, ha aconseguit passar directament a la semifinal en la primera mànega, amb una 15a posició. Els altres dos integrants de l’equip, però, han hagut de passar a una segona volta on, per classificar-se, havien de quedar entre els 10 primers. No obstant això, Miquel Travé (103,78), del club Cadí CK, i Daniel Marzo (105,56), del club Capitán Nemo, no han entrat en les semifinals en quedar 13è i 20è, respectivament.

**Ple espanyol en caiac homes (K1H)**En la disciplina de caiac homes, la categoria amb major nombre de palistes inscrits, els tres representants de l’equip espanyol s’han classificat per a les semifinals de dissabte.

Els palistes Samuel Hernanz (92,99), del ATSS, Joan Crespo (93,97), del club Santiagotarrak, i David Llorente (94,90), del Rio Eresma, han aconseguit un 4t, 8è i 14è lloc, respectivament, en la primera mànega.

**C2H, pas a semifinals**

La primera prova de la jornada ha estat la canoa doble masculina (C2H). La canoa formada per Daniel Marzo i Jesús Pérez, del club Capitán Nemo, ha passat a les semifinals de demà, en quedar en novè lloc en la classificatòria (112,61).

**Extreme Canoe Eslàlom**

Dijous 7 de setembre a la tarda es van disputar les classificatòries de les modalitats de K1 homes i dones de l’Extreme Canoe Eslàlom. L’espanyol David Llorente va passar el tall dels 16 classificats per a la semifinal, en quedar en 8a posició (61,35).

Es tracta d’una modalitat que, per primer any, és oficial en el programa de Copa del Món.

**Programa de la competició 2017**

Del 4 al 7 de setembre

Entrenaments oficials per grups

Dimecres, 6 de setembre

11:00 h: Reunió de caps d'equip

Dijous, 7 de setembre

Entrenaments oficials

13:30 h: Reunió d'àrbitres

14:30 – 15:08 h: Classificatòries d’Extreme Eslàlom (CSLX) K1H – K1D

15:30 h: Construcció del circuit de les classificatòries

17:15 h: Demostració i assaig tècnic per a àrbitres, auxiliars i voluntaris. Aprovació del circuit de competició, demostració llarga.

20:00 h: Cerimònia d’inauguració

Divendres, 8 de setembre

9:00 – 18:11 h: Classificatòria: C1H, C1D, K1H, K1D

18:30 h: Construcció del circuit de semifinals i finals

19:40 h: Demostració

Dissabte, 9 de setembre

9:20 – 12.18 h: Semifinal de C2H, C1D i K1H

13:30 – 15:00 h: Final de C2H, C1D i K1H

15:05 h: Lliurament de medalles prova i de la classificació final de Copa del Món

16:15 – 17:12 h: Extreme Eslàlom (CSLX) K1H – K1D

17:15 h: Lliurament de medalles

Diumenge, 10 de setembre

10.00 – 12:14 h: Semifinals de C2Mx, K1D i C1H

13:30 – 14:38 h: Finals de K1D i C1H

14:40 h: Lliurament de medalles de la prova i de la classificació final de Copa del Món

15.14 h: Cerimònia de clausura

**Informació general**

La Seu d'Urgell (Alt Urgell - Lleida), capital dels Pirineus, està ubicada a 10 quilòmetres d’Andorra i a 180 quilòmetres de Barcelona. Té 12.500 habitants i es troba a una altitud de 700 m sobre el nivell del mar. La ciutat és un important centre de serveis i geogràficament està en la confluència dels rius Segre i Valira, tret que la converteix en un centre reconegut a nivell mundial per practicar esports d'aigües braves.

Hotels, restaurants, reserves:

Telf +34 973 351 511

reserves@turismeseu.com

<http://www.turismeseu.com>

**Contacte esdeveniment**

2016 Canoa Eslàlom ICF Copa del Món

La Seu d'Urgell - Espanya

canoeslalomseu@parcolimpic.cat

<http://canoeslalomseu.parcolimpic.cat>

<http://www.rfep.es>

#canoelaseu

Parc Olímpic del Segre

Parc del Segre

25700 La Seu d'Urgell

Tel: +34 973 36 00 92

Fax: +34 973 36 01 92

parcolimpic@parcolimpic.cat

<http://www.parcolimpic.cat>

**Més informació web oficial de la competició**

<http://canoeslalomseu.parcolimpic.cat>

**Acreditacions per a premsa**

<http://bit.ly/2gYFzoS>

**Servei de premsa**

Xènia Fortea M. 607 754 170 | xfortea@xcommunication.es

Toti Rosselló M. 670 763 555 | toti@xcommunication.es